ગુજરાતના મુખ્યમંત્રી વિજયભાઇ રૂપાણીએ સૌ નાગરિક ભાઇ બહેનોને દિપાવલી અને વિક્રમ સંવત 2075ના નૂતન વર્ષની શુભેચ્છાઓ પાઠવી છે. વિજયભાઇ રૂપાણીએ જાતિ-જ્ઞાતિ, ધર્મ-સંપ્રદાય, ભાષા-પ્રાંત એ બધાથી ઉપર ઉઠીને આપણે સૌ એક બનીને, નેક બનીને સૌના સાથ સૌના વિકાસના મંત્રને સાથે મળીને પાર પાડવા આહવાન કર્યું છે. મુખ્યમંત્રીએ જણાવ્યું હતું કે, આપણું ગુજરાત એની એક આગવી ઓળખ બની છે. ગાંધીનું ગુજરાત, સરદારનું ગુજરાત અને હવે તો લોકોએ આપણા વડાપ્રધાન નરેન્દ્રભાઇ મોદીના ગુજરાત તરીકે એની ઓળખ બનાવી છે ત્યારે આપણે સૌ આનંદ અનુભવીએ છીએ.